Salvatore begynte for alvor å skrive i 1982 på manuskriptet som skulle bli «Echoes of the Fourth Magic». Hans første bok som ble utgitt var «The Crystal Shard» i 1988. Han hadde mange jobber i sine første år som forfatter før han til slutt ga seg for å skrive på fulltid i 1990 . Salvatore er mest kjent for bøkene om karakteren Drizzt. Drizzt er en svartalv som har forkastet svartalvenes vanlige levemåte og kultur, og vandrer i stedet på overflaten.